సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ఇవాళే ఐష్ బర్త్‌డే.. ఆమె వయసెంతో తెలుసా ?
నవంబర్ 1వ తేదీ మాజీ మిస్ వరల్డ్ ఐశ్వర్యా రాయ్ పుట్టినరోజు. అంటే ఇవాళే ఆమె బర్త్‌డే అన్నమాట.
TNN | Updated:
Nov 1, 2015, 04:48PM IST
నవంబర్ 1వ తేదీ మాజీ మిస్ వరల్డ్ ఐశ్వర్యా రాయ్ పుట్టినరోజు. అంటే ఇవాళే ఆమె బర్త్‌డే అన్నమాట. అవును, నేటితో ఐష్ కి 42 ఏళ్లు వచ్చేశాయి. 1973లో కర్ణాటకలోని మంగళూరులో జన్మించిన ఐష్ 1994లో మిస్ వరల్డ్ కిరీటం అందుకోవడంతో ఈ బ్యూటీ వరల్డ్‌లోకి అడుగుపెట్టింది. 1997లో మణిరత్నం తెరకెక్కించిన ఇరువర్( ఇద్దరు ) సినిమాతో ఈ సినీ ప్రపంచానికి పరిచయమైన ఐష్ అదే ఏడాది బాబీ డియోల్ సరసన చేసిన ఔర్ ప్యార్ హోగయా అనే సినిమాతో బాలీవుడ్‌లో కాలుపెట్టింది. కానీ అది ఆమెకంత గుర్తింపుని తెచ్చిపెట్టలేదు. 1998లో శంకర్ డైరెక్షన్‌లో ప్రశాంత్ డ్యూయల్ రోల్‌లో వచ్చిన జీన్స్ సినిమా ఐష్ కెరీర్‌ని అనుకోని మలుపు తిప్పింది. ఆ తర్వాత వచ్చిన హమ్ దిల్ దే చుకే సనమ్ , తాల్, మొహబ్బతె, హమ్ కిసీసే కమ్ నహీ, దేవ్‌దాస్ వంటి చిత్రాలు వరుసగా ఆమెకి ఫేమ్‌ని కట్టబెట్టాయి. 2004లో చేసిన బ్రైడ్ అండ్ ప్రెజ్యుడైస్, 2009లో చేసిన ది పింక్ పాంథర్ వంటి సినిమాలతో ఆమె హాలీవుడ్‌లోనూ తన అదృష్టాన్ని పరీక్షించుకునే ప్రయత్నం చేసింది. 2005లో బంటీ ఔర్ బబ్లీ సినిమాలో బిగ్ బీ అమితాబ్, జూనియర్ బచ్చన్ అభిషేక్‌లతో కలిసి స్టెప్పేసిన ఐటంసాంగ్ ''కజ్రారే కజ్రారే'' ఇప్పటికీ పాపులరే. దేవ్‌దాస్, ఉమ్రావ్ జాన్, జోధా అక్బర్ వంటి చిత్రాలు ఆమె నటనా ప్రతిభకి అద్దంపట్టిన సినిమాలు. 2007 ఏప్రిల్ 20న అభిషేక్ బచ్చన్‌ని పెళ్లి చేసుకున్న ఐష్ ఆ తర్వాత జోధా అక్బర్, గుజారీష్, రోబో సినిమాలు చేశారు. ఆమె ప్రధాన పాత్రలో నటించిన జజ్బా మూవీ కూడా ఇటీవలే రిలీజైంది. ఇవే కాకుండా ప్రస్తుతం ఆమె చేస్తున్న ఇంకొన్ని సినిమాలు కూడా ప్రీ ప్రొడక్షన్, ప్రొడక్షన్ స్టేజ్‌లో వున్నాయి. అందులో భాగంగానే షూటింగ్ కోసం విదేశాల్లో వున్న ఐష్.. తన కుటుంబంతో బర్త్‌డే జరుపుకునేందుకు మొన్నే ముంబైకి చేరుకుంది. భర్త అభిషేక్, కూతురు ఆరాధ్యలతో కలిసి తన 42వ బర్త్‌డే జరుపుకుంటున్న ఐశ్వర్యా రాయ్ బచ్చన్‌కి మనం కూడా హ్యాపీ బర్త్‌డే విషెస్ చెబుదాం. హ్యాపీ బర్త్‌డే ఐష్.